62014TJ0812_INF
Решение на Общия съд (втори състав) от 19 декември 2019 г. —BPC Lux 2 и др./Комисия
(Дело T‑812/14 RENV)
„Държавни помощи — Помощ на португалските органи за преструктурирането на финансовата институция Banco Espírito Santo — Създаване и капитализация на преходна банка — Решение, с което помощта се обявява за съвместима с вътрешния пазар — Липса на процесуална легитимация — Недопустимост“
1.
Жалба за отмяна — Физически или юридически лица — Актове, които ги засягат пряко и лично — Решение на Комисията, с което се установява съвместимостта на държавна помощ с вътрешния пазар, без да се започва официалната процедура по разследване — Жалба от кредитори на банка в процедура за преструктуриране — Качество на заинтересовано лице по смисъла на член 108, параграф 2 ДФЕС — Критерии — Непреки последици от обжалваното решение за стойността на облигации — Недопустимост
(член 108, параграф 2 ДФЕС и член 263, четвърта алинея ДФЕС; член 1, буква з) от Регламент № 659/1999 на Съвета)
(вж. т. 56—67)
2.
Жалба за отмяна — Физически или юридически лица — Актове, които ги засягат пряко и лично — Пряко засягане — Критерии — Решение на Комисията, с което се установява съвместимостта на държавна помощ с вътрешния пазар, без да се започва официалната процедура по разследване — Жалба от кредитори на банка в процедура за преструктуриране — Помощ, състояща се в капиталова вноска в преходна банка, създадена в рамките на процедура за преструктуриране — Липса на пряко засягане — Недопустимост
(член 263, четвърта алинея ДФЕС)
(вж. т. 68—71)
Предмет
Искане на основание член 263 ДФЕС за отмяна на Решение C(2014) 5682 окончателен на Комисията от 3 август 2014 година относно държавна помощ SA.39250 (2014/N) — Португалия — Преструктуриране на Banco Espírito Santo, SA
Диспозитив
1)
Отхвърля жалбата като недопустима.
2)
Осъжда BPC Lux 2 Sàrl и останалите жалбоподатели, чиито имена са посочени в приложението, да понесат, наред с направените от тях съдебни разноски, и тези на Европейската комисия в обезпечителното производство, в първоинстанционното производство и в производството по ново разглеждане.
3)
Комисията понася направените от нея съдебни разноски в производството по обжалване на първоинстанционния съдебен акт.
4)
Португалската република понася направените от нея съдебни разноски.